b'\n_START_ARTICLE_\nCyclocephala forsteri\n_START_SECTION_\nUtseende\n_START_PARAGRAPH_\nEn middelsstor (ca. 15 millimeter), avlang, blank, brunr\xc3\xb8d hornbille med svarte tegninger. Pronotum har to store, trekantede, svarte flekker, hver dekkvingehar en stor, svart flekk som er delvis delt av en skr\xc3\xa5, brunr\xc3\xb8d kile. Arten har ikke horn p\xc3\xa5 hodet eller groper p\xc3\xa5 pronotum, kj\xc3\xb8nnene kan skilles p\xc3\xa5 at hannen er smalere enn hunnen og at f\xc3\xb8ttene, og s\xc3\xa6rlig kloleddet, p\xc3\xa5 forbeina er fortykkede. Pronotum er fint og spredtt punktert, dekkvingene har kraftigere punktering.\n_START_SECTION_\nLevevis\n_START_PARAGRAPH_\nLarvene er kjent bare for et f\xc3\xa5tall av artene i slekten, disse lever i jorda og eter p\xc3\xa5 gressr\xc3\xb8tter. De voksne billene bes\xc3\xb8ker gjerne blomster for \xc3\xa5 ete pollen, og kan v\xc3\xa6re pollinatorer.\n_START_SECTION_\nUtbredelse\n_START_PARAGRAPH_\nArten er utbredt fra Mexico i nord til Paraguay i s\xc3\xb8r.'